
     OSJEČKO-BARANJSKA ŽUPANIJA

                              ŽUPAN

Temeljem članka 55a. stavak 2. točke 2. i 10. Statuta Osječko-baranjske županije ("Županijski glasnik" broj 2/95., 2/97., 3/99., 3/01., 8/01., 9/03., 13/05., 2/06., 5/09., 16/09., 2/13., 4/18., 2/20. i 2/21.), članka 8. Odluke o financiranju programa i projekata udruga od interesa za opće dobro u Osječko-baranjskoj županiji ("Županijski glasnik" broj 11/21.) i Plana dodjele potpora iz Proračuna Osječko-baranjske županije u 2023. godini ("Županijski glasnik" broj 17/22.), Župan Osječko-baranjske županije objavljuje


J A V N I   P O Z I V

za financiranje programa i projekata 
udruga od interesa za opće dobro
u Osječko-baranjskoj županiji iz sredstava
Proračuna Osječko-baranjske županije za 2023. godinu


I. 	Predmet javnog poziva

Predmet ovoga Javnog poziva je podnošenje prijave za financiranje programa i projekata (u daljnjem tekstu: programi) udruga od interesa za opće dobro u Osječko-baranjskoj županiji (u daljnjem tekstu: Županija) iz sredstava Proračuna Osječko-baranjske županije za 2023. godinu. 

Temeljem ovoga Javnog poziva bit će financirani programi udruga od interesa za opće dobro u Osječko-baranjskoj županiji čija namjena odgovara uvjetima ovoga Javnog poziva.

Programi udruga od interesa za opće dobro smatraju se zaokruženi i tematski jasno određeni skup aktivnosti koje su u skladu s vrednotama propisanim Ustavom Republike Hrvatske, te čije provođenje kroz dugoročni ili vremenski ograničeni rok djelovanja daje vidljivu dodanu društvenu vrijednost kojom se podiže kvaliteta života pojedinca i unaprjeđuje razvoj društvene zajednice, zadovoljavaju javne potrebe na području Županije odnosno postižu ciljevi utvrđeni Poveljom o suradnji Osječko-baranjske županije i građanskih udruga. 

Župan utvrđuje tekst Javnog poziva za financiranje programa i projekata udruga od interesa za opće dobro u Osječko-baranjskoj županiji iz sredstava Proračuna Osječko-baranjske županije za 2023. godinu, temeljem kojeg će se provesti postupak dodjele namjenskih nepovratnih financijskih sredstva za financiranje programa i projekata udruga u Osječko-baranjskoj županiji, a iz prioritetnih područja financiranja sukladno Odluci o financiranju programa i projekata udruga od interesa za opće dobro u Osječko-baranjskoj županiji, odnosno iz područja zdravlja i zaštite okoliša, iz područja socijalne skrbi, humanitarnih i karitativnih djelatnosti, iz područja građanskih inicijativa, ljudskih prava i sloboda, iz područja djelovanja braniteljskih udruga proizišlih iz Domovinskog rata te iz područja rada s djecom i mladima.


II. 	Opći uvjeti za podnošenje prijava

Pravo prijave za financiranje programa i projekata ima udruga koja ispunjava sljedeće uvjete:
- 	da je registrirana kao udruga u službenom registru, odnosno kao ustrojstveni oblik udruge sa svojstvom pravne osobe,
- 	da se projekt provodi na području Županije ili da u projektu sudjeluju udruge čije je registrirano sjedište na području Županije,
- 	da svojim radom promiče temeljne vrijednosti i načela djelovanja sukladno Povelji o suradnji Osječko-baranjske županije i građanskih udruga, 
-	da svoj rad temelji na potrebama zajednice prema načelima djelovanja za opće dobro, 
-	da vodi transparentno financijsko poslovanje, 
- 	da uredno ispunjava obveze plaćanja poreza i doprinosa te druga davanja prema Državnom i Županijskom proračunu i 
- 	da uredno ispunjava obveze iz svih prethodno odobrenih sredstava te je podnijela izvješće o izvršenju programa sufinanciranog sredstvima Županijskog proračuna u prethodnom razdoblju. 


III. 	Kriteriji vrednovanja programa

U skladu s Odlukom o financiranju programa i projekata udruga od interesa za opće dobro u Osječko-baranjskoj županiji, temeljni kriterij za odobravanje potpora predstavljaju ciljevi utvrđeni županijskim aktom strateškog planiranja i njegovim provedbenim dokumentima te namjene i kriteriji financiranja djelatnosti utvrđeni odgovarajućim godišnjim programima javnih potreba koje donosi Skupština Županije.

U postupku odobravanja potpora ocjenjuje se kvaliteta i značenje prijavljenog programa/projekta, njihova realnost te institucionalna osposobljenost prijavitelja za njihovu provedbu, a osobito:
· doprinos programa/projekta ostvarivanju vizije i strateških ciljeva razvoja Županije utvrđenih županijskim aktom strateškog planiranja,
· doprinos programa/projekta ostvarivanju programa zadovoljavanja javnih potreba u području na koje se program odnosi,
· doprinos programa/projekta ostvarivanju ciljeva utvrđenih Poveljom o suradnji Osječko-baranjske županije i građanskih udruga,
· broj sudionika obuhvaćenih provedbom programa/projekta,
· širina teritorijalnog obuhvata,
· realnost i ostvarivost planiranog programa/projekta,
· održivost programa/projekta,
· odnos troškova i planiranog učinka programa/projekta,
· plan osiguranja sredstava za provedbu programa/projekta,
· sposobnost udruge za provedbu i upravljanje planiranim programom/projektom i
· prijašnje iskustvo u djelovanju udruge.

Temeljno mjerilo za odobravanje sredstava predstavlja stupanj značaja programa za Županiju u odnosu na sredstva potrebna za ostvarivanje tog programa.


IV. 	Financijska sredstava

Za financiranje prioritetnih područja koja su predmet ovoga Javnog poziva raspoloživa su sredstva kroz sljedeće programe:

	Rbr.
	Namjena
	Raspoloživi iznos sredstava u eurima
	Mogući iznos potpore u eurima

	1.
	Za programe i projekte civilnih udruga iz područja skrbi o umirovljenicima i poboljšanja kvalitete života starih osoba
	9.291,00
	do 663,61

	2.
	Za programe i projekte vezane uz provedbu Nacionalne strategije za uključivanje Roma te za programe i projekte civilnih udruga romske manjine iz područja unaprjeđenja položaja djece pripadnika romske nacionalne manjine
	5.309,00
	do 1.327,23

	3.
	Za programe i projekte civilnih udruga u organizaciji stambenih zajednica za mlade
	6.636,00
	do 3.981,68

	4.
	Za projekte socijalnih samoposluga civilnih udruga 
	13.272,00
	do 3.981,68

	5.
	Za programe i projekte civilnih udruga iz područja radne okupacije osoba s intelektualnim teškoćama
	3.982,00
	do 3.981,68

	6.
	Za programe i projekte civilnih udruga- psihosocijalne podrške obiteljima djece i djeci oboljeloj od malignih bolesti
	6.636,00
	do 6.636,14

	7.
	Za programe i projekte civilnih udruga iz područja socijalne skrbi
	26.545,00
	do 2.654,46

	8.
	Za programe i projekte braniteljskih udruga proizišlih iz Domovinskog rata
	53.089,00
	do 6.636,14

	9.
	Za programe i projekte civilnih udruga iz područja zaštite zdravlja i okoliša
	19.908,00
	do 2.654,46

	10.
	Za programe i projekte iz područja građanskih inicijativa, ljudskih prava i sloboda
	23.890,00
	do 663,61

	
	
	
	

	
	UKUPNO
	168.558,00
	




Iz sredstava Proračuna Županije temeljem ovoga Javnog poziva udruzi se mogu odobriti sredstva za jedan program ili projekt.

Neće se sufinancirati programi/projekti udruga koji se financiraju po posebnim zakonima, koji se u cijelosti financiraju iz drugih javnih izvora, odnosno na koje se ne primjenjuje Zakon o udrugama.


V. 	Dokumentacija

Dokumentaciju je potrebno dostaviti elektronički i/ili poštom ili osobno u zatvorenoj omotnici kako slijedi:
0. obrazac opisa programa/projekta (Ud1),
0. obrazac proračuna programa/projekta (Ud2),
0. dokaz o registraciji udruge, odnosno njezinog ustrojstvenog oblika sa svojstvom pravne osobe,
0. uvjerenje nadležne porezne uprave da podnositelj prijave uredno ispunjava obveze plaćanja poreza i doprinosa i drugih davanja prema Državnom proračunu,
0. opisno godišnje izvješće o radu (za prethodnu godinu u word dokumentu),
0. propisani financijski izvještaj za prethodnu godinu (FINA izvještaj),
0. uvjerenje nadležnog suda da se ne vodi kazneni postupak protiv osobe ovlaštene za zastupanje udruge i voditelja programa/projekta (potrebno dostaviti najkasnije prije potpisivanja ugovora o financiranju programa/projekta),
0. odobrenje nadležnog tijela za pružanje stalne humanitarne pomoći ili provođenje humanitarne akcije ukoliko udruga prijavljuje program/projekt u okviru kojeg traži sredstva za financiranje materijalnih davanja (samo za prijave programa/projekta na prioritetno područje Projekti socijalnih samoposluga civilnih udruga).

Propisani obrasci moraju biti potpisani i ovjereni pečatom od strane ovlaštene osobe podnositelja zahtjeva i dostavljeni u izvorniku (za udruge koje su obvezne primjenjivati pečat).

Nadležno upravno tijelo Županije izvršit će provjeru urednog ispunjavanja obveza podnositelja prijave  za financiranje programa/projekta prema županijskom proračunu.

Iznimno, davatelj sredstava može tražiti statut udruge i druge dokaze vezane uz provedbu programa/projekta prijavljenog na Javni poziv.

Udruga koja ne ispunjava propisane uvjete natječaja može u roku od 8 dana od primitka pisane obavijesti uložiti prigovor na odluku Povjerenstva za potpore udrugama o prijavama koje će biti upućene na stručno ocjenjivanje. O prigovoru odlučuje Župan u roku od 8 dana od primitka prigovora.


VI. 	Podnošenje prijave

Ovaj Javni poziv se objavljuje na internetskoj stranici Županije: www.obz.hr, a obavijest o objavi poziva u "Glasu Slavonije".

Popunjeni te potpisani i pečatom ovjereni obrasci sa ostalom propisanom dokumentacijom iz točke V. Javnog poziva dostavljaju se: 

1. Poštom ili osobno u zatvorenoj omotnici s naznakom "Ne otvaraj - za Prijavu na Javni poziv za financiranje programa i projekata udruga od interesa za opće dobro u Osječko-baranjskoj županiji u 2023. godini" te upisati točan broj i naziv područja financiranja iz Javnog poziva za koji s prijavljuje program ili projekt (iz tablice pod IV. Financijska sredstva) na adresu:


Osječko-baranjska županija
Pisarnica
Županijska 4
31000 Osijek
i/ili

2. Elektroničkim putem na e-mail adresu udruge@obz.hr


Prijave se mogu podnijeti do 1. ožujka 2023. godine.

Sve nepotpune, nepravovremene, neovjerene i nepotpisane prijave kao i prijave koje nisu dostavljene na propisanim obrascima odnosno prijave podnesene protivno uvjetima iz ovoga Javnog poziva neće biti razmatrane.


VII. 	Odlučivanje o prijavi

O dodjeli potpore odlučuje župan na prijedlog Povjerenstva donošenjem godišnjeg plana financiranja programskih aktivnosti udruga u okviru sredstava osiguranih Županijskim proračunom za tekuću godinu za tu namjenu.

Planom se utvrđuju udruge kojima su potpore odobrene, programi odnosno projekti za čije financiranje se odobravaju sredstva te iznos odobrenih sredstava.
 
Plan će biti objavljen na internetskim stranicama Županije najkasnije u roku od 15 dana od dana njegova donošenja. 

Podnositelj prijave čiji je program/projekt prihvaćen za financiranje obavještava se o rezultatima dodjele potpora javnom objavom, a podnositelj prijave čiji program/projekt nije prihvaćen za financiranje obavještava se putem elektroničke pošte u roku od 8 radnih dana od dana donošenja odluke o dodjeli potpora. Obavijest se smatra dostavljenom u trenutku zaprimanja na poslužitelju primatelja.

Podnositelj prijave na javni poziv može uložiti prigovor na odluku o dodjeli potpora u roku od 8 radnih dana od dana javne objave iste, odnosno od primitka pisane obavijesti. O podnesenom prigovoru odlučuje Župan u roku od 8 dana od dana primitka prigovora. 


VIII. 	Ugovor o financiranju programa/projekta

S korisnikom potpore zaključuje se ugovor. Ugovorom se uređuju međusobna prava i obveze korisnika i Županije. Korisnik potpore može potpisati ugovor najkasnije do 15. srpnja 2023. godine.
 
Prije potpisivanja ugovora, Korisnik je obvezan Županiji dostaviti uvjerenje nadležnog suda da se ne vodi kazneni postupak protiv osobe ovlaštene za zastupanje udruge i voditelja programa/projekta, ne starije od 6 mjeseci, obrazac izjave o nepostojanju dvostrukog financiranja i privolu za prikupljanje osobnih podataka.

Temeljem sklopljenog ugovora korisnici potpore obvezni su elektroničkim putem na adresu elektroničke pošte: udruge@obz.hr i/ili poštom odnosno osobno na adresu Osječko-baranjska županija, Pisarnica, Županijska 4, Osijek izvijestiti davatelja potpore o njezinom korištenju podnošenjem opisnog i financijskog izvješća (Obrazac opisnog izvješća i Obrazac financijskog izvješća) te o vrednovanju provedenog programa ili projekta (Obrazac vrednovanja programa/projekta)  prema propisanim obrascima. 

Izvješćima se prilažu, ukoliko je to ugovorom o potpori predviđeno, odnosno mogu se priložiti i prateći dokumenti i odgovarajući prilozi proistekli iz aktivnosti financiranog projekta ili programa. 

